
Parlamentul Romaniei

Camera Deputatilor

COMISIA PENTRU POLITICĂ EXTERNĂ



Bucureşti,  21 decembrie 2006

Nr. PL.X 917

RAPORT

asupra proiectului de Lege privind  aprobarea Ordonanţei Guvernului 

nr. 61/ 2006 pentru modificarea anexei nr. 2 din Ordonanţa Guvernului 

nr. 24/1992 privind stabilirea serviciilor consulare şi a taxelor percepute 

pentru prestarea acestora
Potrivit prevederilor art. 95 şi 97 din Regulamentul Camerei Deputaţilor, prin adresa cu numărul PL.X 917 din 4 decembrie  2006,  Comisia  pentru politică externă a Camerei Deputaţilor a fost sesizată în fond, în vederea examinării şi întocmirii raportului, cu proiectul de Lege privind aprobarea Ordonanţei Guvernului nr. 61/ 2006 pentru modificarea anexei nr. 2 din Ordonanţa Guvernului nr. 24/1992 privind stabilirea serviciilor consulare şi a taxelor percepute pentru prestarea acestora.

Prin obiectul de reglementare şi conţinutul său, proiectul de Lege face parte din categoria legilor ordinare.

Camera Deputaţilor este cameră decizională.

Proiectul de Lege a primit avizul favorabil al Comisiei pentru buget, finaţe, bănci şi al  Comisiei juridice, de disciplină şi imunităţi.

Senatul, în calitate de primă Cameră sesizată, a adoptat acest proiect de Lege în şedinţa din 29 noiembrie 2006.


Membrii Comisiei au examinat propunerea legislativă, expunerea de motive şi avizul favorabil al Consiliului Legislativ nr. 1123/21.08.2006. 


Proiectul de  Lege supus dezbaterii are ca scop introducerea unor modificări de natură a permite statului să îşi respecte pe deplin obligaţiile internaţionale, atât cele care derivă din acorduri bilaterale, cât şi cele care derivă din principiile recunoscute de drept internaţional, acordând cetăţenilor români posibilitatea de a beneficia pe deplin de avantajale şi facilităţile convenite la nivel bilateral, în domeniul circulaţiei persoanelor. 

La dezbaterea proiectului de Lege a participat ca invitat, în conformitate cu prevederile art. 55 din Regulamentul Camerei Deputaţilor: domnul consilier Alexandru Rus,   din partea  Ministerului Afacerilor Externe.

La lucrările Comisiei au fost prezenţi un număr de  18   deputaţi din totalul de  22   membri ai Comisiei. 


Raportul Comisiei a fost adoptat cu unanimitate de voturi.


În urma dezbaterii, membrii Comisiei au hotărât, în unanimitate, să supună plenului  Camerei Deputaţilor, spre dezbatere şi adoptare, proiectul de Lege menţionat.

Preşedinte,




Secretar,

        Ştefan Glăvan



     Vasile Pruteanu

